Orrestranda

Orrestranda på Orre i Klepp på Jæren er den nestlengste sandstranden i Norge, og er en av Jærstrendene. Området strekker seg fra Vik i sør til Jærens rev (Reve) i nord.

Strandsonen er bygd opp av selve sandstranden ved sjøen, sanddynene og bakdynelandskapet med et mer variert planteliv. I sanddynene består vegetasjonen hovedsakelig av marehalm, som ble plantet for å få kontroll med sandflukten.

Strandområdet på Orrestranda er brutt av Skårtangen og Åtangen med stor stein ute i havet. Friluftshuset nær Orrestranda er et populært utgangspunkt for en strandtur sommer som vinter.

Referanser

Klepps geografi
Jæren